Η διαμονή μας ήταν πολύ ευχάριστη. Ο Δημήτρης ήταν συνεχώς σε ετοιμότητα για να λύσει ό,τι πρόβλημα εμφανιζόταν και ήταν πολύ εξυπηρετικός και ευγενικός. Μάλιστα, όταν διαπιστώσαμε πως έλλειπε το πιστολάκι μαλλιών και το αναφέραμε, την επόμενη μέρα μας έφερε ολοκαίνουριο. Η τοποθεσία ήταν πολύ βολική (ούτε 5 λεπτά από τη στάση του μετρό και σε ήσυχη γειτονιά με σούπερ μάρκετ και διάφορα μαγαζιά κοντά). Ο χώρος ήταν ζεστός και ιδανικός για 2 άτομα και οι παροχές μας άφησαν ικανοποιημένους με ελάχιστες εξαιρέσεις. Συγκεκριμένα, θέλαμε να χρησιμοποιήσουμε τον φούρνο της κουζίνας που ανακαλύψαμε πως δεν λειτουργεί και ενώ υπήρχε ένα έξτρα φουρνάκι ήταν εσωτερικά σε κακή κατάσταση. Επίσης, κάποια μαγειρικά σκεύη και κυρίως η καφετιέρα (που είχε και σκουριασμένο πάτο) φαίνεται να μην είχαν καθαριστεί καλά . Τέλος τα έπιπλα του σαλονιού ήταν σκονισμένα και υπήρχε ένα προβληματάκι με το παντζούρι. Εκτός από τα παραπάνω που χρήζουν βελτίωσης, όλα ήταν μια χαρά. Το μπαλκόνι ήταν όμορφο και ευρύχωρο, με μεγάλη μπαλκονόπορτα που φώτιζε το χώρο. Η κρεβατοκάμαρα ήταν επίσης ευρύχωρη και υπήρχε τηλεόραση όπως και στο σαλόνι. Θα προτείναμε το διαμέρισμα για μια ευχάριστη και βολική διαμονή στην πόλη.
Our stay was very pleasant. Dimitris was always on hand to solve any problem that arose and was very helpful and polite. In fact, when we found out that the hair dryer was missing and reported it, the next day he brought us a brand new one. The location was very convenient (not even 5 minutes from the metro station and in a quiet neighborhood with supermarkets and various shops nearby). The apartment was cozy and ideal for 2 people and the facilities left us satisfied with few exceptions. Specifically, we wanted to use the kitchen oven which we discovered was not working and while there was an extra oven, it was in poor condition internally. Also, some cooking pots and especially the coffee machine (which had a rusty bottom) seem to have not been cleaned well. Finally the living room furniture was dusty and there was a problem with the shutter. Apart from the above that need improvement, everything was great. The balcony was beautiful and spacious, with a large balcony door that lit up the room. The bedroom was also spacious and there was a TV as in the living room. We would recommend the apartment for a pleasant and convenient stay.